Document ID: 32005D0611

KOMISSION PÄÄTÖS,
tehty 8 päivänä elokuuta 2005,
Suomessa käytettävien sianruhojen luokitusmenetelmien hyväksymisestä tehdyn päätöksen 96/550/EY muuttamisesta
(tiedoksiannettu numerolla K(2005) 2995)
(Ainoastaan suomen- ja ruotsinkieliset tekstit ovat todistusvoimaiset)
(2005/611/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
sekä katsoo seuraavaa:
(1)
Komissio on päätöksellä 96/550/EY (2) sallinut Suomessa käytettävän kahta sianruhojen luokitusmenetelmää.
(2)
Suomen hallitus on pyytänyt komissiota hyväksymään uusia kaavoja sianruhojen vähärasvaisen lihan osuuden laskemiseksi nykyisiä luokitusmenetelmiä käytettäessä ja toimittanut yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3) 3 artiklassa vaaditut tiedot.
(3)
Hakemusta tutkittaessa todettiin, että tarvittavat edellytykset uusien kaavojen hyväksymiseksi täyttyvät.
(4)
Päätös 96/550/EY olisi sen vuoksi muutettava vastaavasti.
(5)
Tässä päätöksessä säädetyt toimenpiteet ovat sianlihan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 96/550/EY liite seuraavasti:
1)
Korvataan osassa 1 oleva 3 kohta seuraavasti:
”3.
Vähärasvaisen lihan osuus ruhosta lasketaan seuraavan kaavan mukaan:
= 56,713 - 0,271 • X1 - 0,620 • X2 + 0,258 • X3
jossa:
=
vähärasvaisen lihan arvioitu prosenttiosuus ruhossa
X1
=
selän nahanalaisen rasvan paksuus (kamara mukaan luettuna) millimetreinä mitattuna 8 cm:n päässä selän keskiviivasta viimeisen kylkiluun takaa
X2
=
selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta kolmannen ja neljännen takimmaisen kylkiluun välistä
X3
=
lihaksen paksuus millimetreinä mitattuna samanaikaisesti ja samasta kohdasta kuin X2.
Tätä kaavaa sovelletaan 51-120 kilogramman painoisiin ruhoihin.”
2)
Korvataan osassa 2 oleva 3 kohta seuraavasti:
”3.
Vähärasvaisen lihan osuus ruhosta lasketaan seuraavan kaavan mukaan:
= 69,931 - 0,843 • X1
jossa:
=
vähärasvaisen lihan arvioitu prosenttiosuus ruhossa
X1
=
selän nahanalaisen rasvan paksuus (kamara mukaan luettuna) millimetreinä mitattuna 6 cm:n päästä selän keskiviivasta kolmannen ja neljännen takimmaisen kylkiluun välistä.
Tätä kaavaa sovelletaan 51-120 kilogramman painoisiin ruhoihin.”
2 artikla
Tämä päätös on osoitettu Suomen tasavallalle.
Tehty Brysselissä 8 päivänä elokuuta 2005.

Labels: 7
18
17
6